അനധികൃത പാര്ക്കിംഗ്: നടപടിയുമായി കണ്ണൂര് കോര്പറേഷന് കണ്ണൂര്: നഗരത്തിലെ അനധികൃത പാര്ക്കിംഗിനെതിരേ കര്ശനനടപടി സ്വീകരിക്കാന് കോര്പറേഷന് ട്രാഫിക് റഗുലേറ്ററി കമ്മിറ്റി യോഗം തീരുമാനിച്ചു. ആദ്യഘട്ടമായി സ്റ്റിക്കര് പതിച്ച് ഫൈന് ഈടാക്കും. രണ്ടാംഘട്ടത്തില് ക്രെയിന് റിക്കവറി വെഹിക്കിള് ഉപയോഗിച്ച് വാഹനം പിടിച്ചെടുക്കാനും തീരുമാനിച്ചു. എകെജി ഹോസ്പിറ്റലിനു പിറകുവശത്തുള്ള തളാപ്പ് സ്പിന്നിംഗ് മില് റോഡിലെ അനധികൃത പാര്ക്കിംഗ് ഒഴിവാക്കുന്നതിന് പോലീസ് പരിശോധന ശക്തമാക്കും. നിലവില് വണ്വേ റോഡായ പാമ്ബന് മാധവന്എകെജി ആശുപത്രി റോഡില് ലൈറ്റ് വെഹിക്കിള് വാഹനങ്ങള് എതിര് ദിശയില് നിന്ന് അനുവദിക്കുന്നതിനും തീരുമാനിച്ചു. ഡിവൈഡറുകള്ക്ക് പെയിന്റടിച്ച് റിഫ്ലക്ടര് വയ്ക്കുന്നതിന് നടപടികള് സ്വീകരിക്കും. ധനലക്ഷ്മി ഹോസ്പിറ്റലിന് സമീപത്തെ ജംഗ്ഷനില് മിനി ട്രാഫിക് ഐലന്ഡ് സ്ഥാപിക്കും. ഫോര്ട്ട് റോഡിലെ എസ്ബിഐക്ക് സമീപത്തുനിന്ന് പ്രഭാത് റോഡിലേക്കുള്ള വഴിയില് എതിര്വശത്തേക്ക് കയറുന്നത് ഒഴിവാക്കുന്നതിന് ഡിവൈഡറുകള് സ്ഥാപിച്ച് റൗണ്ട് എബൗട്ട് രീതി നടപ്പാക്കും. താഴെചൊവ്വ തെഴുക്കില്പീടിക ബസ് സ്റ്റോപ്പ് കെഎസ്ഇബി ഓഫീസിന് സമീപത്തേക്ക് മാറ്റും. നഗരത്തിലെ പ്രവര്ത്തനക്ഷമമല്ലാത്ത കാമറകള് സംബന്ധിച്ച് റിപ്പോര്ട്ട് നല്കാന് പോലീസിന് നിര്ദേശം നല്കി. ഇത്തരം കാമറകള് മാറ്റി സ്ഥാപിക്കും. ഓരോ ഓട്ടോ സ്റ്റാന്ഡുകളിലും പാര്ക്കിംഗിന് അനുവദിച്ചിരിക്കുന്ന ഓട്ടോകളുടെ എണ്ണം രേഖപ്പെടുത്തും. ഇവിടങ്ങളിലെ അധിക പാര്ക്കിംഗ് നിയന്ത്രിക്കുന്നതിനും തീരുമാനിച്ചു. യോഗത്തില് മേയര് ടി.ഒ. മോഹനന് അധ്യക്ഷത വഹിച്ചു. ഡെപ്യൂട്ടി മേയര് കെ.ഷബീന, സ്റ്റാന്ഡിംഗ് കമ്മിറ്റി ചെയര്മാന്മാരായ മാര്ട്ടിന് ജോര്ജ്, ഷമീമ, പി. ഇന്ദിര, കോര്പറേഷന് സെക്രട്ടറി ഡി സാജു, കണ്ണൂര് ടൗണ് പോലീസ് ഇന്സ്പെക്ടര് ശ്രീജിത്ത് കൊടേരി, എസ്ഐ ടി.വി. ബിജു പ്രകാശ്, ട്രാഫിക് പോലീസ് എസ്ഐ വി.വി. മനോജ് കുമാര്, എഎസ്ഐ പി.വി. ബാബുരാജന്, അസിസ്റ്റന്റ് എന്ജിനിയര് വി.കെ.പ്രദീപന്, എഎംവിഐ എം.വി. അഖില്, വില്ലേജ് ഓഫീസര് വി.പി. മുനീര് തുടങ്ങിയവര് പങ്കെടുത്തു.